29/11/2013 | Administración LocalMunicipal
Abegondo
Bases da convocatoria do proceso de selección de persoal laboral fixo, para acceso a prazas vacantes, incluída na oferta de emprego público do Concello de Abegondo do ano 2010, consolidación de emprego axente de emprego e desenvolvemento local

“Por Resolución de Alcaldía de data 21/11/2013 foi aprobada a contratación da praza denominada Axente de emprego e desenvolvemento local, a cal se convoca mediante concurso-oposición, por consolidación de emprego. Achéganse as bases reguladoras que rexerán a convocatoria: É obxecto das presentes Bases Xerais a regulación do proceso selectivo do persoal, así como da convocatoria respectiva, para a substitución de emprego interino ou temporal, cuberto interino ou temporalmente con anterioridade ao 1 de xaneiro de 2005, mediante o procedemento selectivo de concurso-oposición, para a cobertura en propiedade das prazas abaixo relacionadas, incluídas na Oferta de Emprego Público do ano 2010, fundamentado no proceso de consolidación de emprego a teor da Disposición transitoria cuarta da Lei 7/2007, do 12 de abril, do estatuto básico do empregado público. Para tomar parte no proceso selectivo, os aspirantes deberán reunir os seguintes requisitos na data de expiración do prazo concedido para a presentación de instancias-solicitudes: a. Ser español/a ou nacional doutro Estado membro da Comunidade Europea nos termos previstos nos artigos 57 e 58, e disposición derrogatoria única da Lei 7/2007 pola que se derroga a Lei 17/1993, do 23 de decembro, sobre acceso a determinados sectores da función pública dos nacionais dos demais membros da Comunidade Europea. Poderán participar nos procesos selectivos nacionais doutros estados da Unión Europea e/ou estranxeiros residentes en España, sen necesidade de que se inclúa expresamente nas Bases específicas de cada convocatoria, de acordo coa Lei orgánica 4/2000, de 11 de xaneiro, sobre dereitos e liberdades dos estranxeiros en España. b. Ter cumpridos os 16 anos de idade e non exceder da idade máxima de xubilación forzosa (modificación introducida polo art.56.1. c) da Lei 7/2007. c. Estar en posesión do título que se sinale nas bases específicas respectivas de cada convocatoria, ou en condicións de obtelo na data na que remate o prazo de presentación de instancias. d. Non padecer enfermidade nin defecto físico que impida o normal desenvolvemento das funcións correspondentes á dita praza. Acreditarase mediante declaración xurada (ou na declaración da instancia adxunta ás presentes bases). As persoas con minusvalías deberán achegar certificación do correspondente organismo, facéndoo constar así mesmo na instancia, sinalando se precisan adaptacións para realización das probas e especificando tales adaptacións. e. Non ter sido separado mediante expediente disciplinario do servizo de calquera das Administracións Públicas, nin estar inhabilitado para o desenvolvemento de funcións públicas por sentenza firme. Acreditarase mediante declaración xurada (ou na declaración da instancia adxunta ás presentes bases). a. As instancias solicitando tomar parte no proceso selectivo dirixiranse ao Sr. alcalde-presidente do Concello de Abegondo, presentándose no Rexistro Xeral deste (ou na forma prevista no artigo 38.4 da Lei 30/1992 de 26 de novembro, do réxime xurídico das administracións públicas e do procedemento administrativo común) no prazo de 20 días naturais, contados a partir do seguinte ao da publicación da convocatoria no Boletín Oficial do Estado (BOE), toda vez se teñan publicadas as bases no Boletín Oficial da Provincia (BOP) da Coruña e remitido o anuncio da convocatoria referenciando número de BOP no que se publican as bases ao Diario Oficial de Galicia (DOG) e taboleiro de editos do Concello. b. A instancia irá inescusablemente acompañada da seguinte documentación: - Fotocopia autenticada da titulación requirida para o acceso ao posto. - Declaración xurada específica dos requisitos contemplados na Base 2º d) e) ou, no seu caso, declaración contida no modelo de instancia aprobado en cada unha das Bases reguladoras específicas de cada proceso selectivo. - Fotocopia autenticada do título/documentación acreditativa dos méritos académicos e dos méritos profesionais segundo o estipulado nestas bases xerais e nas bases específicas de cada convocatoria. Para os efectos de méritos profesionais deberá entregarse polo menos orixinal ou copia autenticada de Informe de Vida laboral xunto coa copia autenticada dos contratos. Poderanse achegar certificados de empresa relativos á experiencia profesional no caso das Administracións públicas (emitidos polo fedatario/a público da respectiva Administración). Para os efectos de méritos académicos, unicamente se considerarán válidos os certificados ou copia autenticada destes emitida por organismos oficiais, centros formativos homologados e outros axentes formativos, como sindicatos e asimilados. Non se considerarán os diplomas/títulos de academias ou centros privados que non estean debidamente homologados. - Carta de pagamento de ter aboado os dereitos de exame nos servizos económicos municipais ou copia compulsada do xustificante de ingreso na conta municipal designada deseguido, cos datos persoais do/a aspirante e praza á que opta. -(Número de conta para pagamento bancario: Caixa Galicia, oficina de Abegondo número 2080-0044-46-3110000018). En ningún caso a presentación e pago da taxa por dereitos de exame suporá a substitución do trámite de presentación de instancia. Así mesmo, a ausencia de xustificante do pagamento dos dereitos de exame, dentro do prazo de presentación de instancias, non poderá ser obxecto de emenda, determinando a exclusión do/a aspirante. c. Os dereitos de exame establécense nas bases específicas de cada convocatoria, e só serán devoltos a quen non fose admitido/a ao proceso selectivo por non reunir os requisitos esixidos no epígrafe 2º das presentes bases, isto é, unicamente a aqueles aspirantes que resulten excluídos na listaxe definitiva. d. Unha vez expirado o prazo de presentación de instancias, a Alcaldía-Presidencia ditará resolución no prazo máximo dun mes, pola que se declarará aprobada a listaxe provisional de admitidos e excluídos con indicación, se é o caso, dos motivos de exclusión e do prazo para a corrección da documentación que, segundo os termos da Lei 30/1992, é de 10 días hábiles dende a publicación no BOP da Coruña da listaxe provisional. No caso de non existires aspirantes excluídos, poderase elevar a definitiva a listaxe provisional na mesma resolución, dando inicio ao proceso selectivo.4.1.- Publicarase no BOP da Coruña e no taboleiro de editos da Casa do Concello a relación definitiva de aspirantes admitidos e excluídos, a composición nominativa do Tribunal Cualificador cos titulares e suplentes de cada proceso selectivo e o lugar, día e hora de comezo do proceso selectivo. Dado o procedemento de concurso-oposición, ademais do chamamento para realización do 1º exercicio da oposición, figurará a convocatoria previa do tribunal para a constitución deste e cualificación do concurso segundo o correspondente baremo de méritos, segundo o establecido nas bases reguladoras específicas. Dado este chamamento simultáneo, non se determina un prazo previo específico entre a publicidade das cualificacións do concurso e o inicio dos exercicios da oposición, podendo os/as aspirantes alegar as anteditas cualificacións en calquera momento durante o proceso selectivo sen que isto supoña suspensión deste, salvo criterio en contrario do tribunal seleccionador. Unha vez comezado o proceso selectivo, a publicación dos sucesivos anuncios para a realización das probas restantes, así coma a listaxe dos aspirantes aprobados en cada exercicio, efectuarase no taboleiro de editos da Casa do Concello (e sempre que sexa posible, con carácter non preceptivo e complementario na web municipal). O procedemento de selección e os exercicios e fases comprensivos destes determinaranse nas convocatorias concretas, bases específicas, dos distintos procesos selectivos.4.2.- Coa finalidade de facilitar o acceso á información dos aspirantes e, sempre con carácter complementario, tanto as convocatorias e bases, como os anuncios de cualificacións, chamamento a exercicios, etc. serán publicadas na web municipal, toda vez sexa realizada a publicación nos medios obrigatorios establecidos (BOP, taboleiro de editos.). Asemade, tamén aparecerán, sempre que sexa posible, as cualificacións numéricas co nome a apelidos dos aspirantes que acaden a consideración de Apto, así como o nome e apelidos dos aspirantes que resulten non aptos e os non presentados. Tales publicacións na web municipal non terán validez para os efectos de cómputo de prazos e, así mesmo, a información de carácter persoal contida nestas será posible baixo a consideración de que os aspirantes, coa sinatura da instancia solicitando tomar parte no proceso, se someten e aceptan todo o clausulado, xeral e específico, establecido nas convocatorias. Os restantes usos dos datos persoais contidos nas solicitudes, así como todo o desenvolvemento dos procesos selectivos, será de carácter interno e uso restrinxido, segundo o estipulado na Lei 15/1999, do 13 de decembro. Como normas xerais no desenvolvemento dos procesos selectivos, establécense as seguintes: 4.3.- As persoas aspirantes convocaranse para cada exercicio en chamamento único, agás casos de forza maior, debidamente acreditados a apreciados discrecionalmente polo Tribunal. O prazo mínimo entre un exercicio e o seguinte será de 48 horas, agás naqueles casos que o Tribunal, co consenso de todos os aspirantes, considere conveniente a realización de varios exercicios nunha mesma xornada, ou nun prazo inferior ao anteriormente establecido, concedéndolles aos aspirantes un descanso mínimo de 30 minutos.4.4.- Para determinar a orde de actuación dos aspirantes naqueles exercicios que non poidan celebrarse conxuntamente, actuarase por orde alfabética, segundo a Resolución de 6 de febreiro de 2013 da Secretaría do Estado para a función pública (BOE n.º 37 do martes, 12 de febreiro de 2013), isto é, comezarase por aqueles aspirantes que o primeiro apelido comece pola letra “A”. No suposto de que non exista aspirante ningún co primeiro apelido que comece pola letra “A” pasarase á letra “B” e así sucesivamente.4.5.- O Tribunal poderá requirirlles aos aspirantes, en calquera momento da práctica de calquera exercicio ou proba, co obxecto de que acrediten a súa identidade, para o que deberán estar provistos do DNI ou documentación identificativa análoga (carné de conducir ou pasaporte). Pese a que na realización das probas se velará polo anonimato dos aspirantes, sempre que o Tribunal así o estime pertinente pola lóxica do desenvolvemento do proceso selectivo, os aspirantes serán chamados, en chamamento único, pola/o secretaria/o actuante do Tribunal debendo identificarse nese momento unicamente ante este membro do Tribunal, coa mesma acreditación identificativa que a mencionada enriba.4.6.- Se durante o desenvolvemento do proceso selectivo chegase a coñecemento do Tribunal que algún dos aspirantes carece de calquera dos requisitos esixidos na convocatoria, excluirase desta previa audiencia do interesado, comunicándollo no mesmo día á autoridade que convocou o proceso selectivo.4.7. Nos procedementos establecidos por concurso-oposición, a fase de concurso non terá carácter eliminatorio, realizarase con carácter previo á fase de oposición (sen establecerse un prazo mínimo entre a publicidade da puntuación acadada polos aspirantes e o chamamento ao primeiro exercicio) e, ningún caso suporá máis do 40% da totalidade do proceso selectivo.4.8. Nos procedementos establecidos por concurso-oposición, a documentación acreditativa dos méritos deberá estar presentada no prazo máximo de presentación de instancias, non podendo, durante o prazo de emenda de documentación, engadir documentación de novos méritos non presentados no devandito prazo. A experiencia profesional deberá acreditarse con copia de contratos ou certificado de empresa e mais o Informe de vida laboral (admitiranse unicamente as certificacións e informes de organismos oficiais e/ou modelos normalizados e homologados por estes). En relación á experiencia formativa considerarase unicamente válida a emitida por centros oficiais e/ou homologados. O procedemento de selección, fases e exercicios comprensivos destes, concretaranse nas convocatorias específicas, bases específicas, dos distintos procesos. O tribunal nomearase de conformidade co artigo 55.1. c) e d) e art.60 da Lei 7/2007 do Estatuto do empregado público, e a súa composición estará determinada en cada unhas das bases reguladoras específicas. a. A designación nominativa dos membros integrantes dos tribunais seleccionadores será aprobada por resolución e publicada no BOP da Coruña xunto coa listaxe definitiva de aspirantes admitidos e excluídos, no prazo legalmente establecido co fin de posibilitar a potencial recusación/abstención dos membros do Tribunal de conformidade co establecido polo art.28 e 29 da LRX-PAC e demais concordantes. b. O presidente do Tribunal poderá dispoñer a incorporación ao Tribunal doutros asesores especialistas para as probas que considere pertinentes, limitándose os devanditos asesores a prestar a súa colaboración nas súas especialidades técnicas, e actuando con voz pero sen voto. c. O Tribunal non se poderá constituír nin actuar sen a asistencia de polo menos tres dos seus membros, titulares ou suplentes indistintamente, e resultando, en todo caso, imprescindible a asistencia do presidente e do secretario. As decisións adoptaranse por maioría de votos dos membros asistentes, resolvendo en caso de empate o voto de calidade do presidente. d. Os vogais do Tribunal, titulares e suplentes, que actúen nestas probas terán a titulación correspondente, de conformidade co artigo 4 do Real Decreto 896/1991, e percibirán as gratificacións correspondentes segundo o Real Decreto 462/2002.7.1.- A cualificación de cada exercicio publicarase no taboleiro de editos do Concello, constando a cualificación numérica dos aspirantes que superen o exercicio correspondente, así como o chamamento para a realización do seguinte exercicio. Complementariamente será publicada na web municipal, para os meros efectos informativos.7.2.- O Tribunal non poderá aprobar nin declarar que superan o proceso selectivo un número superior de aspirantes ao número de praza/s convocada/s. Unha vez rematada a cualificación dos aspirantes, esta determinará a proposta do Tribunal cualificador. En consecuencia, o Tribunal determinará o/a aspirante que teña superado as probas e aprobado o proceso selectivo coas maiores puntuacións, formulando o Sr. alcalde-presidente a correspondente proposta de contratación na modalidade indefinido fixo.7.3.- Así mesmo, o Tribunal está capacitado para publicar unha listaxe de aspirantes (segundo orde de cualificacións globais do proceso selectivo) para os supostos de rexeitamento de nomeamento/contratación, baixa voluntaria e/ou cobertura de vacantes temporais de postos similares/asimilados. Esta potencial listaxe que, a criterio do tribunal, será proposta á Alcaldía-Presidencia, quedará supeditada á súa aceptación por parte da Alcaldía, non xerando dereito obxectivo e/ou subxectivo ningún aos aspirantes.7.4.- De non superar as probas establecidas ningún aspirante, o Tribunal poderá declarar deserta a/s praza/s convocada/s.7.5.- O/a aspirante proposto/a deberá presentar dentro do prazo máximo de 20 días naturais (que contarán desde o día seguinte a aquel en que se fixo pública a listaxe final de puntuacións coas propostas de nomeamento/contratación), os documentos acreditativos de reunir todos e cada un dos requisitos que segundo a base segunda desta convocatoria se esixen para tomar parte na selección, así como toda a documentación requirida co fin de efectuar a contratación como persoal laboral indefinido en propiedade. Estarán exentos, se tivesen relación anterior con esta Administración local, da xustificación documental, aqueles que o tivesen demostrado para obter o seu anterior nomeamento/contrato. Unha vez concluído o proceso selectivo e presentada a documentación polos interesados, o Sr. alcalde efectuará o nomeamento a favor dos candidatos propostos como funcionarios de carreira ou a formalización do contrato laboral fixo. Os nomeamentos ou contratacións deberanlles ser notificados aos interesados, que deberán tomar posesión dentro do prazo máximo dun mes que contará desde a data da notificación do nomeamento aos interesados, supoñendo a falta deste requisito a renuncia ao emprego. A adquisición da condición de funcionario será segundo o previsto no art.62 da Lei 7/2007, de 12 de abril, do Estatuto básico do empregado público. No acto de toma de posesión os funcionarios nomeados deberán de prestar xuramento ou promesa de non estar incursos en incompatibilidade conforme ao disposto pola Lei 53/1984. Os nomeamentos publicaranse no Boletín Oficial da Provincia. Estas bases, a súa convocatoria e cantos actos administrativos deriven destas, así como as actuacións do Tribunal, poderán ser impugnadas polos interesados nos casos e na forma establecidos pola Lei de réxime das administracións públicas e do procedemento administrativo común. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde dos procesos selectivos naqueles aspectos previstos ou non, nestas bases, sendo en todo caso aplicable para o non previsto na presente convocatoria a Lei 13/2007 da función pública de Galicia, a Lei 7/2007 do EBEP e ata o desenvolvemento normativo das anteriores, o Real Decreto RD 364/1995 do 10 de marzo; o Real decreto lexislativo 781/1986, do 18 de abril, RD 896/1991 e demais normas concordantes de xeral aplicación. Abegondo, 21 de novembro de 2013 O alcalde José Antonio Santiso Miramontes É obxecto das presentes Bases Xerais a regulación do proceso selectivo do persoal, así como da convocatoria respectiva, para a substitución de emprego interino ou temporal, cuberto interino ou temporalmente con anterioridade ao 1 de xaneiro de 2005, mediante o procedemento selectivo de concurso-oposición, para a cobertura en propiedade das prazas abaixo relacionadas, incluídas na Oferta de Emprego Público do ano 2010, publicada no Boletín Oficial da Provincia n.º 228, do 30 de novembro do mesmo ano fundamentado no proceso de consolidación de emprego a teor da Disposición transitoria cuarta da Lei 7/2007, do 12 de abril, do Estatuto básico do empregado público e de acordo coas Bases Xerais reguladoras do proceso selectivo. O procedemento selectivo será o de concurso-oposición. Para tomar parte no proceso selectivo, os aspirantes deberán reunir os requisitos establecidos nas Bases Xerais, na data de expiración do prazo concedido para a presentación de instancias-solicitudes. En relación ao requisito de titulación, as/os aspirantes deberán estar en posesión do título de licenciado/a universitario/a, ou o título de grao correspondente (ou outro título equivalente) ou en condicións de obtelo na data na que remate o prazo de presentación de instancias. A presentación de instancias cinguirase ao establecido nas Bases xerais. Os dereitos de exame establécense en 50,00 € e só serán devoltos a quen non fose admitido/a ao proceso selectivo por non reunir os requisitos esixidos no epígrafe 2º das Bases Xerais, isto é, unicamente a aqueles aspirantes que resulten excluídos na listaxe definitiva. Os dereitos de exame deberán ingresarse no prazo de presentación de instancias, non podendo emendar a súa non presentación ou ingreso fóra de prazo, aínda que en ningún caso o seu ingreso substitúe a presentación da instancia de solicitude de participación no proceso selectivo. (Modelo de instancia anexo III) O tribunal será nomeado de conformidade co artigo 55.1. c) e d) e art.60 da Lei 7/2007 do Estatuto do empregado público e segundo o establecido nas Bases Xerais do proceso de consolidación, e obedecerá á seguinte composición: - Presidente, que terá voto de calidade: Un/Unha funcionario/a de carreira ou persoal laboral da administración local, preferentemente do Concello de Abegondo, con nivel de titulación igual ou superior ao da praza, que actuará como titular e un suplente. - Secretario, quen actuará con voz e sen voto: Un/unha funcionario/a de carreira, titular e suplente, preferentemente do Concello de Abegondo - Vogais: 6 vogais, 3 titulares e 3 suplentes, funcionarios/as de carreira ou persoal laboral da administración local ou doutra administración pública. Prevalecerá o criterio de idoneidade e especialidade técnica especialmente, polo que as/os 6 vogais, 3 titulares e 3 suplentes, serán designados de entre persoal ou profesionais preferentemente do ámbito local e relacionados co desenvolvemento de funcións relativas ao emprego e/ou desenvolvemento local ou ámbitos relacionados. A designación nominativa final dos membros integrantes do Tribunal seleccionador será aprobada por resolución e publicada no BOP da Coruña xunto coa listaxe definitiva de aspirantes admitidos e excluídos, no prazo legalmente establecido co fin de posibilitar a potencial recusación/abstención dos membros do Tribunal de conformidade co establecido polo art.28 e 29 da LRX-PAC e demais concordantes. En caso de non acharse presente o presidente do Tribunal ou suplente, asumirá as súas funcións o vogal de maior idade. O de menor idade substituirá o secretario en caso de ausencia deste ou o seu suplente. O secretario do Tribunal Cualificador actuará con voz e sen voto, salvo no suposto en que o Tribunal, por ausencia dalgún dos seus membros, estea composto por número par, e reúna o requisito da titulación esixida para a respectiva convocatoria. Os membros do Tribunal deberán absterse cando concorran as circunstancias previstas no artigo 28 da Lei de réxime xurídico das administracións públicas e do procedemento administrativo común. Os aspirantes poderán recusalos cando concorran algunha das devanditas circunstancias ou cando realizasen tarefas de preparación de aspirantes a probas selectivas de acceso á función pública nos cinco anos anteriores a esta convocatoria. Para estes efectos o presidente do Tribunal esixiralles aos membros deste, declaración expresa de non acharse incursos nas circunstancias previstas nos artigos 28 e 29 da Lei 30/1992, de 26 de novembro, Lei de réxime xurídico das administracións públicas e do procedemento administrativo común. As resolucións dos tribunais vinculan a Administración, sen prexuízo de que esta, no seu caso poida proceder á súa revisión, conforme co disposto no artigo 102 e seguinte da Lei 30/1992, de 26 de novembro, Lei de réxime xurídico das administracións públicas e do procedemento administrativo común. Segundo o establecido nas Bases Xerais. O procedemento de selección, concurso- oposición, constará de dúas fases: A puntuación máxima posible desta fase é de 40 puntos, correspondente ao 40% do total do proceso selectivo, debendo en calquera caso, respectarse os máximos establecidos en cada un dos epígrafes do baremo. A puntuación acadada nesta fase por cada un/unha dos/as aspirantes que superen a fase de oposición farase pública no taboleiro de editos do Concello. Estas puntuacións da fase de concurso de méritos engadiranse ás puntuacións acadadas por cada aspirante na fase de oposición, dando lugar á cualificación final da selección, consecuentemente á orde de prelación das cualificacións finais dos aspirantes A fase de concurso de méritos rexerase segundo o seguinte baremo, cuxa puntuación máxima posible é 40 puntos: -Por estar en posesión do título de licenciado/a universitario/a en Dereito, Economía, Administración e Dirección de Empresa, Ciencias Actuariais e Financeiras ou Ciencias do Traballo (ou o título de grado correspondente ou outro título equivalente): 2,00 puntos. -Por formación directamente relacionada co posto de traballo (en materias como emprego, desenvolvemento local, dirección e/ou xestión de empresas) recibida en másters, cursos de posgrao ou outros cursos de 100 ou máis horas e que fose impartida polas Administracións, universidades e entidades ou organismos públicos e/ou entidades formativas debidamente acreditadas e homologadas (inclúense sindicatos e organizacións empresariais): 0,60 puntos por cada 100 horas acumuladas de formación acreditada (dentro da mesma acción formativa), ata un máximo de 6,00 puntos. O tribunal non terá en conta aquel montante ou conxunto de horas acreditadas dentro dunha mesma acción formativa que non sexa igual ou superior ás 100 horas de duración. Os montantes de menos de 100 horas acreditadas na mesma acción formativa non se puntuarán proporcionalmente. -Por outra formación indirectamente relacionada co posto de traballo e/ou coas funcións da praza (inclúe formación en materias como xestións de axudas, recursos humanos, institucións públicas, aspectos normativos, etc.) recibida en cursos que fosen impartidos polas Administracións, universidades e entidades ou organismos públicos e/ou entidades formativas debidamente acreditadas e homologadas (inclúense sindicatos e organizacións empresariais): 0,20 puntos por cada 20 horas acumuladas de formación acreditada (dentro da mesma acción formativa), ata un máximo de 2,00 puntos. O tribunal non terá en conta aquel montante ou conxunto de horas acreditadas dentro dunha mesma acción formativa que non sexa igual ou superior ás 20 horas de duración. Os montantes de menos de 20 horas acreditadas na mesma acción formativa non se puntuarán proporcionalmente. As cualificacións outorgadas nos epígrafes son excluíntes, de xeito que unha mesma acreditación será valorada unicamente no epígrafe máis favorable e axeitado segundo o criterio do tribunal. Así mesmo, as sumas das cualificacións parciais non poderán superar o máximo establecido no apartado de méritos académicos, isto é 10 puntos. -Por desempeño profesional como axente de emprego e desenvolvemento local ou homólogos de igual ou similar funcións e/ou contido que o convocado, na Administración local: 3,50 puntos por cada 2 anos de servizos acumulados. - Por desempeño profesional como axente de emprego e desenvolvemento local ou homólogos de igual ou similar funcións e/ou contido que o convocado, en calquera outra Administración pública: 2,00 puntos por cada 2 anos de servizos acumulados. - Por desempeño profesional como axente de emprego e desenvolvemento local ou homólogos de igual ou similar funcións e/ou contido que o convocado, en entidades sen ánimo de lucro ou no ámbito da empresa privada: 1,00 puntos por cada 2 anos de servizos acumulados. - Por desempeño doutros postos de traballo na Administración pública e/ou na empresa privada indirectamente relacionados cos contidos do posto convocado: 0,50 puntos por cada 2 anos de servizos acumulados. As cualificacións outorgadas nos epígrafes son excluíntes, de xeito que unha mesma acreditación será valorada unicamente no epígrafe máis favorable e axeitado segundo o criterio do tribunal. Así mesmo, as sumas total de méritos profesionais non poderán superar o máximo establecido no apartado de méritos profesionais, isto é 28 puntos. · Idioma Galego ° Pola acreditación do Curso de linguaxe administrativa galega ( nivel medio): 1,50 puntos ° Pola acreditación do curso de linguaxe administrativa galega (nivel superior) 2,00 puntos A puntuación é autoexcluínte, de xeito que unicamente se valorará a titulación con máis puntuación (cun máximo establecido de 2 puntos). A totalidade desta fase terá unha cualificación máxima global de 60 puntos, e consistirá na realización dos seguintes exercicios: 1º exercicio · Exame teórico de desenvolvemento de temas: exame teórico, de carácter eliminatorio e obrigatorio, para o desenvolvemento de temas referidos ao temario anexo á presente convocatoria (anexo I temario xeral, anexo II temario específico). · Este exercicio consistirá na realización ou desenvolvemento por escrito e nun tempo máximo de 90 minutos, de dous temas elixidos polo Tribunal. O tribunal proporá dous temas da parte xeral e dous temas da parte específica e os/as opositores/as elixirán un tema de cada unha das dúas partes. · O tribunal poderá determinar a lectura do exercicio por parte dos aspirantes, que deberán cinguirse, na lectura, ao estritamente realizado na exposición escrita. · A cualificación máxima deste exercicio é de 30 puntos, e será necesario acadar 15 puntos para superalo. Como criterio de valoración, ademais dos coñecementos expostos, o Tribunal considerará a orde nas ideas/conceptos, claridade expositiva e capacidade de relación entre teoría e praxe no tema desenvolvido.2º.- Exercicio: · Exame práctico: de carácter eliminatorio e obrigatorio, para o desenvolvemento dunha proba por escrito e nun tempo máximo de 90 minutos dun suposto práctico determinado polo tribunal relacionado cun suposto/situación de índole teórico-práctica, referido ao contido do temario anexo (temario xeral e específico) e relacionado coas funcións do posto de traballo. · A cualificación máxima deste exercicio é de 30 puntos, sendo necesario acadar 15 puntos para superalo. Como criterio de valoración, ademais dos coñecementos expostos, o Tribunal considerará a orde nas ideas/conceptos, claridade expositiva e capacidade analítica e pragmática dos aspirantes na resolución do problema/situación formulado. · O tribunal queda competencialmente capacitado para determinar a posibilidade de utilización de apoio legal e documental para a realización deste exercicio, con carácter previo á realización da proba. · O tribunal poderá determinar a lectura do exercicio por parte dos aspirantes, debendo cinguirse na lectura ao estritamente realizado na exposición escrita.3º.- Exercicio: · Proba de galego: de carácter obrigatorio e eliminatorio. Tal e como establece o art.35 do Decreto lexislativo 1/2008 do 13 de marzo do Texto refundido da Lei da Función Pública de Galicia, modificado pola Lei 2/2009, para lle dar cumprimento á normalización do idioma galego na Administración pública de Galicia e para garantir os dereitos das administradas e administrados ao uso do galego nas relacións coa Administración pública no ámbito da comunidade autónoma, e a promoción do uso normal do galego por parte dos poderes públicos de Galicia, que determina o artigo 6.3º da Lei de normalización lingüística, nas probas selectivas que se realicen para o acceso ás prazas da Administración da Comunidade Autónoma de Galicia e das entidades locais de Galicia incluirase un exame de galego, agás para aqueles que acrediten o coñecemento da lingua galega conforme a normativa vixente. · Este exercicio terá unha cualificación de Apto/Non Apto, quedando exentos da realización deste aqueles aspirantes que acrediten a titulación de nivel Celga 4, curso de perfeccionamento da lingua galega ou equivalente. · A proba de coñecemento da lingua galega consistirá na tradución escrita (sen apoio documental, dicionario etc.) de castelán ao galego normativo, dun texto facilitado polo Tribunal. Este exercicio terá unha duración máxima de 30 minutos. Novena.- Relación de aprobados e documentación: segundo as Bases Xerais. Décima.- Norma final: segundo as Bases Xerais. Abegondo, 21 de novembro de 2013 O alcalde José Antonio Santiso Miramontes 1.- A Constitución Española de 1978. Estrutura e principios xerais.2.- Dereitos e deberes fundamentais dos cidadáns 3.- As Cortes xerais: composición, atribucións e funcionamento. A lei. Aspectos básicos do proceso de elaboración e aprobación das leis. Tipos de leis e disposicións normativas con forza de lei.4.- O Goberno e a administración do estado. Formas de goberno. O goberno e a Administración. Relacións do goberno coas cortes xerais. Funcións do goberno.5.- O Poder xudicial. Principios de organización. Órganos xurisdicionais. O Consello xeral do poder xudicial.6.- Sometemento da administración á lei e ó dereito. Fontes do dereito administrativo. Xerarquía da normas.7.- O Tribunal constitucional. A reforma constitucional.8.- As institucións da Unión Europea: O Parlamento. O Consello. A comisión. O Tribunal de Xustiza. O Tribunal de Contas. O defensor do Pobo Europeo. Outros órganos.9.- O acto administrativo. Concepto. Elementos e clases de actos. Validez e eficacia dos actos administrativos. Actos presuntos, nulos de pleno dereito e anulables.10.- Recursos administrativos: principios xerais. Actos susceptibles de recursos administrativos. Clases de recursos: tramitación, prazos e efectos do silencio.11.- Procedemento administrativo: natureza e fins. Principios xerais do procedemento administrativo. Os interesados no procedemento administrativo. Dereitos dos cidadáns. Iniciación, ordenación e instrución do procedemento administrativo.12.- Remate do procedemento administrativo: A resolución. Outros modos de terminación: desestimento, renuncia e caducidade. O silencio administrativo.13.- Organización territorial do estado. As Comunidades Autónomas. Sistema de distribución de competencias.14.- O réxime local. Entidades que integran a administración local. Marco competencial. O Concello e as competencias municipais. Organización municipal, órganos necesarios e complementarios.15.- O Alcalde: atribucións. O Pleno: composición e atribucións. Os Tenentes de Alcalde e os Concelleiros: competencias e atribucións. Xuntas de Goberno. Comisións informativas e outros órganos colexiados na Administración Local.16.- O réxime xurídico do persoal ao servizo da Administración Local.17.- O Estatuto de Autonomía de Galicia. Estrutura e principios fundamentais. As institucións da Comunidade Autónoma de Galicia. O Parlamento. O Presidente e o Consello da Xunta. O Tribunal Superior de Xustiza de Galicia. O Valedor do Pobo. O Tribunal de Contas.18.- As facendas locais: recursos das facendas locais. Impostos e taxas. Os prezos públicos.19.- A análise económica do mercado de traballo. Indicadores territoriais e fontes estatísticas a nivel local. Conceptos de poboación activa, taxa de actividade e taxa de ocupación. Taxa de paro e estrutura.20.- Marco lexislativo do emprego. A intervención da Unión Europea. A estratexia europea do emprego: un novo ámbito para o desenvolvemento local.21.- Os plans nacionais de emprego. Aspectos fundamentais da Lei 56/2003 de 16 de decembro de Emprego. O papel das comunidades autónomas e das administracións locais nas políticas de emprego. O papel dos axentes económicos e sociais. Outras organizacións intermedias para as políticas de emprego no ámbito local 22.- Os servizos públicos de emprego. O servizo público de emprego estatal (SPEE) e o Sistema Nacional de emprego. Os sistemas públicos de emprego autonómicos con especial referencia ó Sistema Público de Emprego de Galicia.23.- Concepto de desenvolvemento local. Recursos para o desenvolvemento local. Implantación dos programas de desenvolvemento local.24.- A institucionalización da xestión das políticas activas de emprego no ámbito local. O papel das axencias de emprego e desenvolvemento local en Galicia. Axudas para a contratación de axentes de emprego e desenvolvemento local (AEDL´s) na Comunidade Autónoma de Galicia. Delimitación das funcións do AEDL.25.- Os novos xacementos de emprego.26.- A orientación para o emprego: aspectos máis relevantes. Recursos dispoñibles para a orientación. A importancia do coñecemento do entorno económico e da empresa como marco de actuación.27.- O proceso de orientación para o emprego. Programación e planificación de accións. A entrevista de orientación. Obxectivos da orientación laboral.28.- A busca activa de emprego. Sistemas de busca activa de emprego. Ferramentas para a busca activa de emprego. O currículo e a carta de presentación.29.- A planificación estratéxica dos recursos humanos. As funcións da dirección de recursos humanos na empresa.30.- A finalidade da formación nas organizacións. Xestión da formación. Diagnose de necesidades e elaboración do plan de formación.31.- O plan de acollida na empresa: concepto, ámbito e proceso de acollida.32.- Aspectos máis relevantes do proceso de selección de persoal na empresa. A entrevista de selección. A valoración das aptitudes e preferencias.33.- A carreira profesional: Aspectos máis relevantes do plan de carreira e da promoción interna na empresa.34.- Réxime xurídico do terceiro sector. A economía social: caracterización. Especial consideración ao traballador autónomo.35.- As cooperativas. Características principais. Aspectos definitorios dos distintos tipos de cooperativas. Especial consideración das cooperativas de traballo asociado.36.- As sociedades laborais. Características principais. Réxime xurídico da Sociedades Limitadas Laborais.37.- O emprendedor: ferramentas para o análise da idea empresarial. Análise do emprendedor e madurez do proxecto.38.- A orientación para o autoemprego e para a creación de empresas. O asesoramento de proxectos empresariais. Contidos e accións de asesoramento. O obxectivo do plan de empresa.39.- As oficinas de apoio á creación de empresas. Instrumentos de apoio á creación de empresas: viveiros de empresas e centros de empresas.40. - A planificación económica financeira: operativa práctica (I). Elementos básicos para coñecer a viabilidade dun proxecto. Introdución ao plan económico-financeiro. Determinación inicial do volume de inversión necesaria. Umbral de rendibilidade e determinación das necesidades financeiras dun proxecto.41.- O plan económico financeiro: a súa operativa práctica (II). Concepto e partes do balance. A conta de resultados.42.- O presuposto de tesourería na planificación económico-financeira da empresa. Principais fontes de financiamento Definición e características dos seguintes produtos financeiros: as contas de crédito, as liñas de desconto de efectos, o leasing, o factoring, o confirming e o renting. Outras fontes de financiamento 43.- Definición e características dos seguintes produtos financeiros: o préstamos persoal, os microcréditos e os préstamo hipotecarios. Os avais. As sociedades de garantía recíproca. Análise doutras fontes de financiamento.44.- O asesoramento aos/ás emprendedores/as para a posta en marcha da empresa. A planificación económica financeira. Os orzamentos e a análise dos custos. Importancia e caracterización dos estados financeiros previsionais.45.- Principais formas xurídicas para a creación de empresas.46.-Trámites necesarios para constituír e poñer en marcha unha iniciativa empresarial tendo en conta as distintas formas xurídicas.47.- Descrición das áreas funcionais da empresa.48.- Aspectos máis relevantes dos sistemas de dirección da empresa 49.- O márketing na empresa. A investigación de mercados. A estratexia de márketing mix.50.- Principais aspectos da lexislación laboral que se terán en conta na creación de empresas. O réxime xurídico do contrato de traballo: concepto, partes, elementos e tipos. Principais dereitos e deberes. O salario.51.- As obrigas fiscais do autónomo. Aspectos a considerar polo autónomo en relación aos seguintes impostos: Imposto sobre a renda das persoas físicas (IRFP), Imposto sobre o valor engadido (IVE), Imposto sobre transmisión patrimoniais e actos xurídicos documentados (ITPAXD) e Imposto sobre actividades económicas (IAE). 52.- A seguridade e hixiene no traballo na empresa: aspectos básicos. O plan de prevención de riscos laborais 53.- A seguridade social e a creación de empresas. Principais aspectos da acción protectora da Seguridade Social e réximes 54.- O autónomo: Aspectos máis relevantes a ter en conta respecto á comunicación e ás técnicas de venda. Técnicas de fidelización de clientes.55.- O autónomo e a xestión da tesouraría. Ingresos e cobros vs gastos e pagos. Os problemas de tesouraría e a financiamento das necesidades de tesouraría.56.- Aspectos a considerar polo autónomo en relación aos contratos mercantís (I): concepto e elementos. O contrato de compravenda. O contrato de arrendamento de local. O traspaso de negocio.57.- Aspectos a considerar polo autónomo en relación aos contratos mercantís (II): concepto e elementos. O contrato de seguro. Contrato de seguro. Contratos de intermediación comercial: contratación de representantes de comercio, o contrato de axencia, contrato de distribución, contrato de franquía.58.- Instrumentos financeiros para a internacionalización das Pemes. Financiamento de exportacións: o forfaiting, o factoring. Financiamento das importacións: o confirming. O crédito documentario.59.- O autoemprego e economía social. Axudas á creación de emprego autónomo por parte da Consellería de Traballo e Benestar da Xunta de Galicia.60.- A capitalización das prestación por desemprego a través do pago único. Axudas da Xunta de Galicia para o abono das cotas á Seguridade Social dos traballadores que percibisen a prestación por desemprego a través desta modalidade.61.-Subvencións e axudas ás iniciativas locais de emprego (ILE´s) e as iniciativas de emprego rural (IER´s) na Comunidade Autónoma de Galicia. Aspectos máis relevantes.62.- Programa de axudas e subvencións da Xunta de Galicia para a creación de Iniciativas de emprego de base tecnolóxica (IEBT´s). Programa de fomento de iniciativas emprendedora e de emprego (I+E+E). Aspectos máis relevantes.63.- Axudas da Consellería de Traballo e Benestar da Xunta de Galicia para o fomento do emprego en empresas de economía social e de promoción do cooperativismo. Descrición dos programas de axuda para o fomento e consolidación de cooperativas e sociedades laborais na comunidade autónoma de Galicia. A rede Eusumo.64.- O novo estatuto do Traballo Autónomo: caracterización.65.- Lei 14/2013, de 27 de setembro de apoio aos emprendedores e á súa internacionalización: principios, obxectivos e medidas máis significativas.66.- Programa de apoio á creación, ampliación e mantemento dos centros especiais de emprego na comunidade autónoma de Galicia. Descrición dos Programas de fomento da contratación das persoas con discapacidade na empresa ordinaria en Galicia.67.- Descrición Programas de fomento da contratación indefinida inicial e da transformación dos contratos temporais en indefinidos na Comunidade Autónoma de Galicia. Outros incentivos á contratación.68.- Os programas de cooperación na Comunidade Autónoma de Galicia. Características das subvencións para a contratación de traballadores desempregados en colaboración coas entidades locais. Descrición dos programas específicos dirixidos a órganos e organismos das administracións públicas distintas da local, universidades e institucións sen ánimo de lucro na Comunidade Autónoma de Galicia.69.- Os programas mixtos de formación e emprego en Galicia. Os obradoiros de emprego. Especial consideración aos obradoiros de emprego promovidos polo Concello de Abegondo.70.- Descrición e caracterización dos subsistemas de formación profesional: regrada, ocupacional e continua. A formación ocupacional en Galicia e as accións formativas dirixidas preferentemente a traballadores desempregados (AFD). A homologación de especialidades. Os cursos con compromiso de contratación.71.- O sistema nacional de cualificacións profesionais. O observatorio ocupacional en Galicia. Instituto Galego de Cualificacións. Os certificados de profesionalidade.72.- A formación continua. Entidades que interveñen. Programación de accións dirixidas prioritariamente a traballadores ocupados. O proceso de recoñecemento da experiencia profesional en Galicia 73.- Incentivos para a posta en marcha de programas integrados para o emprego en Galicia: caracterización. Subvencións para a posta en marcha de accións formativas experimentais na Comunidade Autónoma de Galicia.74.- Os fondos estruturais e a política rexional europea para o período 2007-2013: caracterización.75.- O Instituto Galego de Promoción Económica. Descrición das principais liñas de axuda dirixidas a emprendedores/as e Pemes.76.- O Instituto de crédito oficial (ICO). Descrición das principais liñas de apoio ós emprendedores/as e Pemes.77.- O plan ÁGORA, agora Re-comercia 2010-2013 da Xunta de Galicia. Principios inspiradores. Obxectivos do plan e consideración xerais sobre os diferentes programas.78.- Descrición das liñas de subvencións e axudas da Consellería de Economía e Industria da Xunta de Galicia dirixidas a mellorar a competitividade do comercio polo miudo.79.- Principais aspectos da lei 13/2010, do 17 de decembro de comercio interior de Galicia. As mesas locais do comercio.80.- A rede de comercio rural galego. Axudas da Consellería de Economía e Industria da Xunta de Galicia para a modernización de comercios situados en zonas rurais 81.- O desenvolvemento rural local. A política europea e os fondos de desenvolvemento rural no período 2007- 2013. O fondo europeo agrícola de desenvolvemento rural (FEADER) 82.- A Axencia Galega de desenvolvemento rural (Agader): Natureza, fins e funcións. Descrición do programa de apoio a proxectos dinamizadores das áreas rurais de Galicia.83.- O programa Leader para o desenvolvemento rural. A metodoloxía Leader. Os grupos de desenvolvemento rural. A Asociación de Desenvolvemento Rural “Mariñas-Betanzos”. Proxectos subvencionados con especial referencia ao Concello de Abegondo.84.- O desenvolvemento sostible: concepto. Características das Axenda 21. A axenda 21 no Concello de Abegondo. Principais obxectivos de desenvolvemento sostible no plan de acción do Concello de Abegondo. Exemplos de programas de actuación propostos e proxectos.85.- Abegondo na nova reserva da biosfera “Mariñas coruñesas e Terras do Mandeo “ 86.- Estrutura socieoconómica e empresarial do municipio de Abegondo. Perspectivas.87.- Recursos turísticos do Concello de Abegondo. Abegondo e o Plan de dinamización do produto turístico da área metropolitana da Coruña (PDPT). Actuacións desenvolvidas.88.- Programa LIFE +. Descrición dos proxectos “Aqua Plan Project” e “Life rural supplies” promovidos polo Concello de Abegondo. Axentes implicados. Accións.89.- O Programa de apoio á xestión dos montes promovido polo Concello de Abegondo: características.90.- O Proxecto de parque ecoagrario do Concello de Abegondo. D./D.ª …………………………………………………….……., titular do DNI núm., e con enderezo para os efectos das notificacións en., Código Postal., teléfono. · Que solicito ser admitido/a ás probas do proceso selectivo mediante concurso-oposición correspondente a unha (1) de axente de emprego e desenvolvemento local de acordo coa convocatoria publicada no BOP núm. · Declaro coñecer as bases reguladoras desta convocatoria. · Que reúno todos e cada un dos requisitos esixidos nas bases xerais desta convocatoria. · Que achego a esta solicitude, de acordo co previsto nas bases xerais desta convocatoria, a documentación seguinte: ° Con base no exposto, A miña admisión no proceso de selección para o acceso a unha (1) praza de axente de emprego e desenvolvemento local convocada polo Concello de Abegondo. Abegondo, ----------- de --------------------------- de 201 Sr. Alcalde do Concello de Abegondo Contra as presentes bases, que esgotan a vía administrativa, os interesados poderán interpoñer recurso de reposición no prazo dun mes ante a Alcaldía, previo o contencioso-administrativo no prazo de dous meses ante o Xulgado do Contencioso-administrativo da Coruña, a partir do día seguinte ao da publicación do anuncio no Boletín Oficial da Provincia da Coruña (artigo 46 da Lei 29/1998, do 13 de xullo, reguladora da xurisdición contencioso-administrativa). Contra as presentes bases, que poñen fin á vía administrativa, pódese interpor alternativamente ou recurso de reposición potestativo, no prazo dun mes a contar desde o día seguinte á publicación do presente anuncio, ante a Alcaldía deste Concello de Abegondo de conformidade cos artigos 116 e 117 de Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común, ou recurso contencioso-administrativo, ante o Xulgado do Contencioso-Administrativo da Coruña no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo até que aquel sexa resolto expresamente ou se producise a súa desestimación por silencio. Todo iso sen prexuízo de que poida exercitar calquera outro recurso que estime pertinente. Abegondo, 21 de novembro de 2013 O alcalde José Antonio Santiso Miramontes